കരുവന്നൂര് സര്വ്വീസ് സഹകരണ ബാങ്ക്: അച്ചടക്ക നടപടികള് മാതൃകാപരംഅശോകന് ചരുവില് കരുവന്നൂര് സര്വ്വീസ് സഹകരണ ബാങ്കിലെ അഴിമതിവിവരം പുറത്തായതിനെ തുടര്ന്നുണ്ടായ നടപടികള് തികച്ചു മാതൃകാപരവും പ്രസിദ്ധമായ ഇടതുപക്ഷ വിശ്വസ്തത നിലനിര്ത്താന് പര്യാപ്തവുമാണെന്ന് പുരോഗമനകലാസാഹിത്യസംഘം ജനറല് സെക്രട്ടറി അശോകന് ചരുവില്. ജാഗ്രതക്കുറവു പുലര്ത്തിയ നേതാക്കള്ക്കെതിരെയും കര്ശന നടപടികള് സിപിഐ എം എടുത്തു. ചൂഷണാധിഷ്ടിതമായ ഒരു സാമൂഹ്യ വ്യവസ്ഥയില് അതിന്്റെ ഭാഗമായ സാംസ്കാരിക സാഹചര്യത്തില്ത്തന്നെയാണ് അവരും ജീവിക്കുന്നത്. അവര്ക്കും തെറ്റുകള് പറ്റും. തെറ്റുതിരുത്തി മുന്നോട്ടു പോവുക എന്നതാണ് പ്രധാനമെന്നും അശോകന് ചരുവില് പറഞ്ഞു. പോസ്റ്റ് ചുവടെ കരുവന്നൂര് സര്വ്വീസ് സഹകരണ ബാങ്കില് ഒരു സംഘം ജീവനക്കാര് നടത്തിയ അഴിമതിയും ക്രമക്കേടും സംബന്ധിച്ച വിവരങ്ങള് അങ്ങേയറ്റം ഞെട്ടലോടും സംഭ്രമത്തോടു കൂടിയുമാണ് കേട്ടത്. സര്ക്കാര്സഹകരണ സ്ഥാപനങ്ങളിലെ അഴിമതിയും വെട്ടിപ്പും അസാധാരണ സംഗതികളല്ല. ഞങ്ങളുടെ കാട്ടൂര് സഹകരണ ബാങ്ക് ഒരിക്കല് അവിടത്തെ സെക്രട്ടറി കൊള്ളയടിച്ചു മുങ്ങിയതിന്്റെ ഫലമായി പ്രതിസന്ധിയിലായിട്ടുണ്ട്. പക്ഷേ പലരും ചൂണ്ടിക്കാണിച്ച പോലെ നീണ്ടകാലമായി ഇടതുപക്ഷം ഭരിക്കുന്ന ഒരു സ്ഥാപനത്തില് അഴിമതി നടന്നു എന്നത് തികച്ചും അസാധാരണമാണ്. മനുഷ്യന് നായയെ കടിക്കുന്നതു പോലെയുള്ള വാര്ത്താപ്രാധാന്യം അതിനുണ്ട്.പക്ഷേ അഴിമതിവിവരം പുറത്തായതിനെ തുടര്ന്നുണ്ടായ നടപടികള് തികച്ചു മാതൃകാപരവും പ്രസിദ്ധമായ ഇടതുപക്ഷ വിശ്വസ്തത നിലനിര്ത്താന് പര്യാപ്തവുമാണ്. കുറ്റവാളികളെ കണ്ടെത്താനും നിയമത്തിന്്റെ മുന്നില് കൊണ്ടുവരുവാനും സര്ക്കാര് കാണിച്ച ജാഗ്രതയാണ് ഒന്നാമത്തേത്. ജനങ്ങള്ക്ക് രക്ഷയായ ഒരു സഹകരണ സ്ഥാപനത്തെ ഒരു പോറലുമേല്ക്കാതെ രക്ഷിക്കാന് മുന്നോട്ടു വന്ന സഹകരണവകുപ്പിന്്റെയും കേരളബാങ്കിന്്റെയും നടപടികള് അതീവ പ്രധാന്യമുള്ളതാണ്.രണ്ടാമത്തെ സംഗതി ഇന്നലെ സിപിഐ എം ജില്ലാക്കമ്മറ്റി എടുത്ത കര്ശനമായ അച്ചടക്ക നടപടികളാണ്. പ്രതിപ്പട്ടികളില് ഉള്പ്പെട്ടവരെ പുറത്താക്കുന്നത് സ്വഭാവികമാണ്. മുഖം രക്ഷിക്കാന് എല്ലാ പാര്ടികളും ചെയ്യുന്നതാണ് ഇത്. പക്ഷേ സിപിഐഎം അവിടെ നിന്നില്ല. കുറ്റം ചെയ്തിട്ടില്ലെങ്കിലും തങ്ങളുടെ മേഖലയില് നടന്ന ഇത്തരമൊരു പണാപഹരണത്തിനു നേരെ ജാഗ്രതക്കുറവു പുലര്ത്തിയ നേതാക്കള്ക്കെതിരെയും കര്ശന നടപടികള് എടുത്തു. ഇന്നലെ സസ്പെന്്റ് ചെയ്യപ്പെട്ടവരും തരംതാഴ്ത്തപ്പെട്ടവരുമായ നേതാക്കള് എല്ലാവരും എന്്റെ പ്രിയപ്പെട്ട സുഹൃത്തുക്കളാണ്. നാടിനും പാര്ടിക്കും വേണ്ടി ജീവന്സമര്പ്പിച്ച് ത്യാഗസന്നതയോടെ പ്രവര്ത്തിക്കുന്നവരാണ് എല്ലാവരും. ജനങ്ങള്ക്ക് പ്രിയപ്പെട്ടവരുമാണ്. കഴിഞ്ഞ തദ്ദേശ നിയമസഭാ തെരഞ്ഞെടുപ്പുകളില് ഇടതുപക്ഷത്തിന് ഇരിഞ്ഞാലക്കുട മേഖലയില് തിളക്കമേറിയ വിജയം കൈവരിക്കാന് കാരണക്കാരുമാണ്. പക്ഷേ പൊതുപ്രവര്ത്തനത്തില് വീഴ്ച വരുത്തുന്നവരും ഉദാസീനത കാണിക്കുന്നവരും അവര് ആരായാലും ശിക്ഷിക്കപ്പെടും എന്ന കമ്യൂണിസ്റ്റ് മാതൃകയാണ് ഇവിടെ പാലിക്കപ്പെട്ടത്.പാലിക്കപ്പെടുന്ന ഈ മഹനീയ മാതൃകയാണ് കമ്യൂണിസ്റ്റ് പാര്ടികളോടും പൊതുവെ ഇടതുപക്ഷത്തോടും വിശ്വസ്തത പുലര്ത്താന് ജനങ്ങളെ പ്രേരിപ്പിക്കുന്നത്. കമ്യൂണിസ്റ്റ് പാര്ടികളിലെ പ്രവര്ത്തകരും നേതാക്കളും മനുഷ്യര് തന്നെയാണ്. ചൂഷണാധിഷ്ടിതമായ ഒരു സാമൂഹ്യ വ്യവസ്ഥയില് അതിന്്റെ ഭാഗമായ സാംസ്കാരിക സാഹചര്യത്തില്ത്തന്നെയാണ് അവരും ജീവിക്കുന്നത്. അവര്ക്കും തെറ്റുകള് പറ്റും. തെറ്റുതിരുത്തി മുന്നോട്ടു പോവുക എന്നതാണ് പ്രധാനം.